《用公允韵送介叔东归》
宋代·刘跂

曾曳长裾何处门，楚声悲壮不堪闻。侵陵急景东都雪，触忤新愁南浦云。

未信书生歌岳岳，要令天子禅云云。少年持许今安在，拭目翱翔鸳鹭群。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。